Ohjaskelkkailu talviolympialaisissa 2006

XX talviolympialaisissa järjestettiin ohjaskelkkailussa kolme kilpailutapahtumaa. Kilpailut käytiin Cesana Torinesessa. Ohjaskelkkailussa käytettävällä radalla on pituutta 1 435 metriä, 114 metrin kokonaispudotus ja 19 mutkaa. 

Miehet
Yksikkö
 Sija Maa Kilpailija Ajat Yhteisaika 1 20px|Italia Armin Zöggeler  1. 51,718  2. 51,414  3. 51,430  4. 51,526 3.26,088 2 20px|Venäjä Albert Demtšenko  1. 51,747  2. 51,543  3. 51,396  4. 51,512 3.26,198 3 20px|Latvia Mārtiņš Rubenis  1. 51,913  2. 51,497  3. 51,561  4. 51,474 3.26,445
Ennakkosuosikin paineita harteillaan kantanut isäntämaan Zöggeler puolusti menestyksekkäästi neljän vuoden takaista olympiakultaansa. Viisi kertaa olympialaisten mitalin peräkkäin voittanut Saksan Georg Hacklin putki katkesi hänen jäätyään seitsemänneksi. Kilpailussa jännitys säilyi loppuun saakka, kun  Demtšenko laski kolmannella laskullaan uuden rataennätyksen ja kavensi etumatkan 0,12 sekuntiin. Viimeisessä laskussa Zöggelerin hermo kuitenkin piti ja hän varmisti kisojen isäntämaalle sen ensimmäisen kultamitalin. Parhaimmillaan nopeudet nousivat radalla 135 kilometriin tunnissa.

Kaksikko
 Sija Maa Kilpailijat Ajat Yhteisaika 1 20px|Itävalta Andreas Linger  Wolfgang Linger 1. 47,028  2. 47,469  1.34,497 2 20px|Saksa Andre Florschütz  Torsten Wustlich 1. 47,141  2. 47,666  1.34,807 3 20px|Italia Gerhard Plankensteiner  Oswald Haselrieder 1. 47,236  2. 47,694  1.34,930

Naiset
Yksikkö
 Sija Maa Kilpailija Ajat Yhteisaika 1 20px|Saksa Sylke Otto  1. 47,041  2. 46,820  3. 46,902  4. 47,216 3.07,979 2 20px|Saksa Silke Kraushaar  1. 47,269   2. 46,860   3. 46,991   4. 46,995  3.08,115 3 20px|Saksa Tatjana Hüfner 1. 47,269  2. 46,860  3. 46,991  4. 46,995  3.08,460
Saksalaiset toistivat melko odotetusti edellisten olympiakisojen kolmoisvoiton. Voittaja, 38-vuotias nelinkertainen maailmanestari Sylke Otto saavutti uransa toisen olympialaisten kultamitalin ja tuuletteli voittoaan ennen kuin oli edes ehtinyt laskea viimeistä laskuaan maaliin.
Kilpailua sävyttivät lukuisat kaatumiset. Maanantaina, jolloin kaksi ensimmäistä laskua laskettiin, kaatuivat amerikkalainen Samantha Retrosi, ukrainalaiset Anastasija Oberstolz-Antonova ja Natalja Jakušenko sekä tšekkiläinen Marketa Jeriova. Myös 52-vuotiaalta Yhdysvaltain Neitsytsaarten Anne Abernathylta jäi kuudennet olympiakisat väliin hänen murrettuaan kelkkarännissä ranteensa.

Lähteet
Viitteet

2006
Luokka:Talviolympialaiset 2006